FTV-1126

Ο FTV-1126 ή Corona 9034A ήταν αμερικανικός κατασκοπευτικός δορυφόρος ο οποίος εκτοξεύτηκε το 1962. Ήταν τύπου KH-5 Argon και βασίζονταν στο στάδιο πυραύλου Agena-B. Ανεπίσημα ήταν γνωστός ως Discoverer 41, διότι επρόκειτο για συνέχιση της σειράς δορυφόρων Discover, παρόλο που επισήμως το σχτικό πρόγραμμα είχε διακοπεί. Ήταν ο πρώτος δορυφόρος τύπου KH-5 που ολοκλήρωσε επιτυχώς την αποστολή του.

Αποστολή 
Ο FTV-1126 εκτοξεύτηκε στις 15 Μαιου 1962 (19:36 UTC) με πύραυλο Thor DM-21 Agena-B από την αεροπορική βάση Βάντενμπεργκ. Όταν τέθηκε σε χαμηλή περιγήινη τροχιά, έλαβε την ονομασία Χάρβαρντ 1962 Sigma 1.

Είχε μάζα 1.150 kg και ήταν εφοδιασμένος με φωτογραφική μηχανή εστιακής απόστασης 76 mm με μέγιστη ανάλυση 140 m. Οι εικόνες καταγράφηκαν σε φιλμ των 127 mm, το οποίο στάλθηκε πίσω στην Γη με την κάψουλα επανεισόδου. Ο ανενεργός, πλέον, FTV-1126 καταστράφηκε στην ατμόσφαιρα στις 26 Νοεμβρίου 1963.

Παραπομπές

Δείτε επίσης 
 Διαστημικές αποστολές το 1962
 Διαστημικές αποστολές το 1963

Διαστημικό πρόγραμμα των ΗΠΑ
Διαστημικές αποστολές το 1962